Berlingske Tidende, 1835-05-20
London, den 12te Maj. - O'Connells Stridigheder med Lord Alvanley ere endnu ikke tilendebragte, og en ny, men ligesaa ublodig Strid er kommet til. De offentlige Blade indeholde alle Breve i hiin Affaire, blandt disse er et, skrevet af Hr. O'Connell selv, hvori han erklærer, at Lord Alvanleys Skrivelse indeholder en seig Daarskab, idet nemlig Lorden udfordrede ham, efter at han saa til og mange Gange havde udralt sin Mening om Duellen, hvilken han afskyede, som en Fornærmelse mod al guddommelig og menneskelig Ret, og som en Overtrædelse af de parlamentariske Privilegier, som han agtede at bringe paa Tale i Overhuset. Men nu er en ny Tory Kæmpe traadt og i den bekjendte Skribent, d'Jsralis Person. J en nylig afholdt, talrig Forsamling af Valgfriheds-Selskabet i Dublin lod O'Connell sin Tunge frit Løb, og gjorde sig lystig over, at de Conservative paa en Maade opstillede han som en Varulv, men undrede sig tillige over, at en vis d'Jsrali havde vovet at angribe ham. Aldrig var en saa høj Grad af Rederdrægtighed og Frækhed forekommet ham før, og Ondskabens Annaler havde intet Lignende at fremvise. Thi denne Jsrali, som han indtil 1832 kun havde kjendt som en Novelle-Skriver, havde dengang, under Skin af Radicalisme, aflokket ham en Anbefalings-Skrivelse til Vælgerne i Wycombemen han var dog faldet igjennem, da Fælgerne kjendte ham bedre Noget Lignende var vederfaret ham i Maryle=Bone, og nu vilde han forsøge sin Lykke, som Torv. Ja han havde været saa fræk i Taunton at udskjælde ham (O'Connell) for en Brandstifter og Højforræder, og han kunde blot svare herpaa, at denne Renegat var blevet en levende Løgn paa sine tidligere Grundsætninger, og at det brittiske Rige maatte skamme sig ved at taale en saa elendig Person. Denne Yttring, tilføiede han, var rigtignok haard, men fortjent, og han maatte kun beklage, at man i det engelske Sprog ej fandt skarpere Betegnelser for saadant Utøj Efter Navnet at dømme, var denne ny omvendte Conservative af jødisk Herkomst, hvormed han dog ingenlunde vilde sige noget Fornærmende, da han regnede sig det til en sand Ære, at staae i en venskabelig Forbindelse med flere jødiske Familier i London, men han meente kun, at alle Folkeslag indbefattede Bærme, og til dette Skum hørte d'Jsraeli, hvis man kun undersøgte hans Stamtræ, vilde man formodentlig finde, at han i lige Linie nedstammede fra et exalteret Jndividium, nemlig fra hiin guds bespottende Røver, der blev forfæstet med Christus! Disse Tallemaader have naturligviis ikke behaget de Jsraeli, og han har faaet det sælsomme Jndfald, at forlange Fyldestgjørelse af Hr. O'Connells Søn, Morgan O'Connell, i Betragtning af, at denne allerede een Gang har traadt op i sin Faders Sted. Hr. M. O'Connell svarede imidlertid, at han kunhavde udfordret Lord Alvanley, fordi han vilkaarligt havde fornærmet hans Fader, i dennes Fraværelse. Jøvrigt vilde han ikke være ansvarlig for sin Faders Yttringer, og maatte ikke alene tilbagevise Hr. Jsraeli med samt hans utilbørlige Udfordring, men endog æske Erklæring, angaaende hans Skrivelse. Herpaa svarede d'Jsraeli, at han ei havde havt nogen personlig Fornærmelse mod Hr. M. O'Connell til Hensigt, men udstedte tillige en meget bitter, skjøndt godt affattet Skrivelse til Faderen, hvori han retfærdiggjør sig, med Hensyn til Beskyldningen af Apostast og forekaster sin Modstander en langt høiere Grad af Føielighed. Angaaende de pøbelagtige Henpegninger paa hans Herkomst, da forbigaaer han samme med Haan, og angaaende hans Vanheld ved Valgene, da svarer han, at han hverken havde truet vælgerne med Mord og Brand, eller formaaet at kaste omkring sig med Penge, da han nemlig ikke, som hans Modstander, var i Besiddelse af fyrstelige Jndtægter, frasnakket en hungrende Race af fantiske Slaver. Jøvrigt tvivlede han ikkke paa, med det første at faae Sæde i Parlamentet. Ved Phillippi – slutter han sees vi igjen, og da vil jeg passe mit Snit, til at tugte Dem paa en saadan Maade, at De i lang Tid skal angrede Fornærmelser, De har udstødt mod – Benjamin delsrali. – Allerede den 5te d. M. tog Politiet Haand i med. Tvende yngre Sønner af Hr. O'Connell bleve fængslede og maatte stille Caution for, at de hele Aaret igjennem ikke ville molestere nogen af Hs. Majestæts Undersaatter. Undersøgelser ere indledte mod Hr. M. O'Connell og Hr. Jsraeli. Prindsessen af Beira faaer Passe til Neapel og vil med det første tiltræde sin Reise til Fastlandet paa Dampskibet Pluto. Forrige Mandag - som vi allerede have omtalt – kom det i Dublin til urolige Optrin, men de synes dog ikke at have hart nogen egentlig politisk Characteer, da Pøblen angreb flere Personer, uden Hensyn til Meninger, imidlertid bleve dog Vinduerne i det protestantiske Collegium slaaede ind og Politiet mishandledes. En Subscription er kommet i Gang her, i Spidsen for hvilken Grev Münster (Kongens Søn, Hertugen af Somerset, Lord Berley, Sir A. Johnstone o. a. fl. staae. Hensigten dermed er, at seende en Expedition til Africa, der fra Syden af skal gaae gjennem Landet, for at udforske denne Verdensdeels Midte og sydlige Egne, der ligge mellem Litaku og det saakaldte Maanebjerg, og som endnu ere ubekjendte. Paa Vejen skulle de Reisende ogsaa undersøge flere af de sammenstrømmende Floder og, om muligt, efterspore Congos eller Zaires Kilder og Løb. Expeditionen skal gaae ud fra det gode Haabs Forbjerg, og overden store Sø Tichan søge at komme ud igjen mod Norden ved et eller andet Punkt af det middellanske Havs Kyst. Af et store, ubekjendte Rum i det Jndre af Africa ere endnu i Syden og i Mellem Africa, deri ikke engang indbefattede de store Strækninger, hvis Navne ere tvivlsomme, omtrent 35 Bredegrader og 20 – 40 Længdegrader undforskede; efter et lavt Overslag udgjørt disse et Flade-Jndhold af to til tre Millioner Quadratmile.